Wolkskool op radio: Wat leer wiskunde my eintlik?Foto ter illustrasie. (Foto:Rick Mason/Unsplash.) Baie mense dink dat wiskunde jou kreatiwiteit leer, maar sonder kreatiwiteit sal jy by wiskunde self niks veel kan leer nie. Wiskunde op skoolvlak is primêr verantwoordelik om leerders te leer om vas te byt en aan te hou – ŉ karaktereienskap wat volgens Angela Duckworth van sleutelbelang is vir sukses in die 21ste eeu. Dit is die mening van Johan Koekemoer, hoof van die Skoleondersteuningsentrum (SOS) se Vereniging vir Afrikaanse Wiskunde-onderwysers (VAW). Koekemoer het met MD Greyling van Pretoria FM hieroor gesels, en verduidelik hoekom kreatiwiteit en die sagte vaardighede wat wiskunde jou leer so belangrik is. Die Wolkskool is ŉ produk van die Skoleondersteuningsentrum wat videolesse van hoë gehalte, assesserings en ondersteunende lesmateriaal in vakke soos wiskunde, wetenskap en Afrikaans as huistaal verskaf. Die SOS is ŉ niewinsgewende organisasie met ŉ span onderwyskundiges wat die gehalte van Afrikaanse onderrig wil help verseker. Besoek Skole.co.za of die Wolkskool vir meer inligting hieroor. Hierdie gesprekke is moontlik gemaak met ondersteuning uit die opleidingsafdeling van die Solidariteit Beweging se krisisfonds. Luister na ŉ podsending van hierdie gesprek boaan die berig.